b'\n_START_ARTICLE_\nKomet Finlay\n_START_SECTION_\nOdkritje\n_START_PARAGRAPH_\nOdkril ga je ju\xc5\xbenoafri\xc5\xa1ki astronom William Henry Finlay (1849 \xe2\x80\x93 1924) 26. septembra 1886 na Kraljevem observatoriju na Rtu dobrega upanja na obali Republike Ju\xc5\xbene Afrike.\n_START_SECTION_\nOpazovanja\n_START_PARAGRAPH_\nKo so leta 1886 naredili izra\xc4\x8dune za paraboli\xc4\x8dno tirnico, so odkrili veliko podobnost s tirnico izgubljenega kometa Komet Vico-Swift-Neat iz leta 1844. Ameri\xc5\xa1ki astronom Lewis Boss (1846 \xe2\x80\x93 1912) je opozoril na velike razlike v tirnicah. Po nadaljnjih opazovanjih je zaklju\xc4\x8dil, da to ni bil Finlayjev komet._NEWLINE_V letu 1899 so komet izgubili. V letu 1910 je letel zelo blizu Jupitra in pri tem pove\xc4\x8dal obhodno dobo. 25. oktobra 1919 so na Observatoriju Kjoto odkrili\xc2\xa0\xc2\xbbnovi\xc2\xab\xc2\xa0komet, ki pa je bil v resnici komet Finlay._NEWLINE_Magnituda kometa Finlay pada po letu 1926.'